تهران یؤنه‌تیمی، آذربایجان جمهوریتینین، باتی آذربایجانین خوی شهرینده میدانا گلن زلز‌له‌دن ضرر گؤرونلر اوچون یاردیم تکلیفینی رد ائتدی.
دیپلوماتیک قایناقلاردان الده ائدیله‌ن معلوماتا گؤره، آذربایجان حکومتی، تهران ائلچیلیگینه ائدیلن سالدیری ندنی ایله ایکی اؤلکه آراسیندا سون گونلرده یاشانان بحرانا باخمایاراق، خوی زلز‌له‌سیندن سونرا ایرانا یاردیم تکلیف ائتدی.
تهران یؤنه‌تیمی آذربایجانین یاردیم تکلیفینی قبول ائتمه‌دی.
زلز‌له‌دن ضرر چکه‌نلره یاردیم ائتمه‌یه‌ن ایران حکومتی، باشقالارینین دا کؤمک ائتمه‌سینه ایجازه وئرمیر.
باتی آذربایجان ایالتینین خوی شهرینده ۲۸ ژانویه‌ده ۵،۸ بؤیوکلوگونده زلز‌له باش وئرمیشدی.
آذربایجان تورکلرینین اکثریتده یاشادیغی بؤلگه‌ده زلز‌له ندنی ایله رسمی رقملره گؤره، ۱۵۰۰ ائو خسارت آلمیشدی.
